Njewšědne časy kazaja sej njewšědne naprawy a kreatiwne ideje. Wjele sportowych podawkow bu wotprajenych abo do nazymy přesunjenych. A smědźa-li tola być, da pod krutymi hygienowymi předpisami. Swobodny stat Sakska je aktualizowane postajenja wudał. Pod dypkom 10 steja wažne informacije za sportowe towarstwa a fitnesowe centery.
Nimo powšitkownych předpisow je kóždy sportowy zwjazk, tak tež wolejbulowy, hišće přidatne poručenje wudał. Porno znatym předpisam hygieny dyrbja wolejbulisća kóždy bul po treningu desinficěrować resp. dokładnje wučisćić. Je-li móžno, dyrbja trening abo dźělne zwučowanja wonka přewjesć. Za wubědźowanja płaći přeco hišće zakaz přihladowarjow. Tež mustwa maja na maksimalnu ličbu wosobow kedźbować. Tak je za kóžde jenož wěste mnóstwo trenarjow a zastaraćelow dowolene. Je to wužadanje za kóždeho jednotliwca.
szl_Latn szl_Latn